[ca] Amb més de 3,2 milions d'habitants repartits en una superfície de 636 km2 l'Àrea Metropolitana de Barcelona (AMB) és una de les àrees urbanes més complexes i actives del sud d'Europa gràcies a la seva estratègica situació al costat del mar Mediterrani. L'AMB es caracteritza per la seva significativa densitat de població i una gran diversitat d'usos del sòl, factors que plantegen nombrosos reptes en termes de planificació i gestió territorial. Aquest treball explora la relació entre la densitat d'habitatges, la densitat comercial i l'índex de mixticitat d'usos en els municipis de l'AMB i els districtes de la capital catalana amb l'objectiu de comprendre com aquests factors interactuen i influeixen en l'estructura urbana i funcional de la regió. Per a l'anàlisi, s'han utilitzat les dades alfanumèriques i gràfiques proporcionades pel Cadastre dels 36 municipis de l'AMB. Mitjançant l'anàlisi espacial amb GIS, s'han pogut crear diagrames de dispersió i mapes per identificar patrons i tendències. La densitat d'habitatges i l'índex de mixticitat s'han correlacionat per observar com la diversitat d'usos del sòl varia en funció de la concentració residencial i la ubicació geogràfica. S'ha determinat una clara correlació entre la densitat residencial i la mixticitat en els municipis de l'AMB, especialment en aquells més propers a Barcelona. Però els resultats també evidencien la complexitat de la regió metropolitana i la seva variada estructura urbana. En aquest context, la comprensió de les variables analitzades esdevé un element clau per a la configuració d'una ciutat més sostenible, eficient i habitable.

[en] With more than 3.2 million inhabitants spread over an area of 636 km2, the Metropolitan Area of Barcelona (AMB) is one of the most complex and active urban areas in southern Europe thanks to its strategic location by the Mediterranean sea. The AMB is characterized by a significant population density and a great diversity of land uses, factors that pose numerous challenges in terms of territorial planning and management. This work explores the relationship between housing density, commercial density and the mixing index of uses in the municipalities of the AMB and the districts of the catalan capital with the aim of understanding how these factors interact and influence the urban and functional structure of the region. For the analysis, alphanumeric and graphic data provided by the land register of the 36 municipalities of the AMB have been used. Through spatial analysis with GIS, it has been possible to create scatter diagrams and maps to identify patterns and trends. Housing density and the mixing index have been correlated to observe how the diversity of land uses varies according to residential concentration and geographic location. A clear correlation between residential density and mixing has been determined in the municipalities of the AMB, especially in those closest to Barcelona. But the results also show the complexity of the metropolitan region and its varied urban structure. In this context, the understanding of the variables analyzed becomes a key element for the configuration of a more sustainable, efficient and livable city.